**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ŽEMĖS SKLYPŲ, KURIŲ KADASTRINIAI NUMERIAI 2101/0036:168 IR 2101/0036:60, BUVUSIAME BARŠKIŲ KAIME, KLAIPĖDOJE, DETALIOJO PLANO KONCEPCIJOS PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimas turi būti priimtas, įgyvendinant Lietuvos Respublikos teritorijų planavimo įstatymo 26 straipsnio 4 dalį. Šis punktas nurodo, kad detaliojo plano koncepciją, jei ji rengiama, tvirtina savivaldybės taryba detaliojo plano rengimo etapu.

Sprendimo priėmimas leis rengti kitą teritorijų planavimo dokumento rengimo etapą – sprendinių konkretizavimo stadiją.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas detaliojo planavimo organizatorių Genovaitės Čiūželienės ir Vidmanto Čejausko 2012 m. birželio 12 d. prašymo pagrindu.

**3. Kokių rezultatų laukiama.**

Detaliojo planavimo tikslai – vadovaujantis Klaipėdos miesto bendrajame plane nustatytais sprendiniais, pakeisti žemės sklypų pagrindinę naudojimo paskirtį iš žemės ūkio paskirties į kitos paskirties, vienbučių ir dvibučių gyvenamųjų namų statybai, suplanuoti numatytą gatvę; padalinti į žemės sklypus; nustatyti žemės sklypų naudojimo ir užstatymo kokybinius ir kiekybinius parametrus, statybos ir kitos veiklos privalomąsias sąlygas; parengti eismo organizavimo ir infrastruktūros plėtros projektinius pasiūlymus, derinant su gretimybėmis.

**4. Sprendimo projekto rengimo metu gauti specialistų vertinimai.**

 Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Savivaldybės išlaidų projekto rengimui nebuvo.

**6. Lėšų poreikis sprendimo įgyvendinimui.**

 Sprendimo įgyvendinimui lėšų poreikio nėra.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

**PRIDEDAMA:**

Genovaitės Čiūželienės ir Vidmanto Čejausko 2012 m. birželio 12 d. prašymo kopija, 1 lapas.

Sąlygų sąvadų poskyrio vedėjas,

l. e. Architektūros ir miesto planavimo skyriaus

savivaldybės vyriausiojo architekto pareigas Marijus Mockus

Dangutė Arkušauskienė

2012-06-26